آی آنا
دیزیمین گوللاریمین طاقتی سنسن آی آنا
دیلیمین هر سوزی هر صحبتی سنسن آی آنا
کیم اگر ایستمیرسه آناسین خار اولسون
دیلی لال گوزی کور گولاخلاری کار اولسون
کیم آنا زحمتینی دانسا اونا عار اولسون
کچن اولاد اوچون عذاب اذیتی سنسن آی آنا
دیزیمین گوللاریمین طاقتی سنسن آی آنا
دیلیمین هر سوزی هر صحبتی سنسن آی آنا
اله وارلیغ سان آنا آدین دیللر ازبریمیز
نفسین گلن یرده یوخدی بیزیم دردسریمیز
چوخ گوزل کلام دییب (محمد)پیغمبریمیز
اولاده بخش الیین جنتی سنسن آی آنا
دیزیمین گوللاریمین طاقتی سنسن آی آنا
دیلیمین هر سوزی هر صحبتی سنسن آی آنا
🎼🎼🎼🎼🎼🎼🎼🎼🎼
پریشان اوزانام کؤهنه ساز وئرین
مین هاوا یارادیم یارین خطرینه!
شاختالی عؤمرومه وارسا یاز وئرین
ساچلارا الهنن قارین خطرینه!
تئلیندن آسیلیب پردهسیز سازیم
سوسوبدو گرایلیم، باتیب آوازیم
سیزیلدار بایاتیم، شوروم، شاهنازیم
کامانین خطرینه، تارین خطرینه!
لالهلی داغلاردان ایلهاملار آلیم
ساری تارلالاردا، دویغویا دالیم
چیچکلی باغلاردا سرگیلر سالیم
آلمانین – هئیوانین، نارین خطرینه!
سوس دئدین:”قوجا”یا، هله سوسماییب
چتین سیناقلاردا دیزی اسمهییب
نه سندن اینجیییب، نهده کوسمهییب
سنده اولان دوز ایلقارین خطرینه!
sazbaglama @ کانال تلی ساز و باغلاما
Saznot.arzublog.com
🌷🌷🌷🌷🌷🌷🌷🌷🌷
الیندن بیر ایش گلیرسه
موشکولو حل ائله داینا
هرزامان الینه دوشمز
بیر گون گئدر یئله داینا
ایگید اؤز دیلین آتمایا
شرفین پولا ساتمایا
هر سؤزو سؤزه قاتمایا
سؤز باغلی دی دیله داینا
حسرت باغری یارا یارا
یای گونونده دوشدوم قارا
اؤز یوردومدان گئدیم هارا؟
جانیم قوربان ائله داینا
گونو گوندن آرتیر یاغی
گول آچماز نامردین باغی
افسانه سول گؤرمه ساغی
زامان گلیب بئله داینا.
صدفلی ساز(افسانه)
https://telegram.me/sazbaglama
آردینی اوخو(ادامه مطلب)
او آندا آشیق شمشیر هئچ نه دئمه دن قلم اله آلیب و بئله یازیر:
جاوانین گولمه یی قوجایا خوشدور
گول آی قیزیم من قوجایا بیرده گول
خط آغاریب دیش توکولوب اوز باتیب
گولونج ائدیب او خدایا بیرده گول
الیمدن چیخدی جاوانلیق دمی
قوجالیق داغلاییب بوتون سینه می
قویمور دوز دانیشام اییب چنه می
سالیب منی نه های هایا بیرده گول
بیر واخت جاوانیدیم منده سیزین تک
دئییردیم آچیلیب چمن چؤل چیچک
سئومزدیم چیرکینی گزردیم ملک
اعتبارسیز بو دونیایا بیرده گول
منیمله غملره یاری اولارسیز
گؤزللیگین انتظاری اولارسیز
سیزده بیر گون قوجا قاری اولارسیز
بو گردیشه بو فنایا بیرده گول
دوشگونه لازیمدی وئرسن قویماق
سحری قایقاناق،آخشام بال قایماق
شیرین جمالیندان اولارمی دویماق
ائتدیگیم بو تمنایا بیرده گول
عشق اوجوندان اودا یاندی پروانام
زحمت دن قاچمیرام مرد دوغوب آنام
دئییردیم اوو آلان قوجا ترلانام
"شمشیر"کیمی قارچیقایا بیرده گول.
قارچیقا:شیکاری بیر قوش آدی
https://telegram.me/sazbaglama
آردینی اوخو(ادامه مطلب)
بینه لری چادیر- چادیر
چوخ گزمیشم اؤزوم داغلار!
قدرتینی سیزدن آلدی
منیم سازیم، سؤزوم داغلار!
مارال گزر آستا- آستا،
ائنیب گلر چشمه اوسته.
گؤزوم یولدا، کؤنلوم سسده،
دئیین،نئجه دؤزوم داغلار؟
هراوبانین بیر یایلاغی،
هرطرلانین اؤز اویلاغی؛
دولایلاردا باهار چاغی
بیردویونجا گزیم داغلار!
قایالاری باش- باشادیر،
گونئیلری تاماشادیر.
گؤدک عؤمرو چوخ یاشادیر
جانیم داغلار، گؤزوم داغلار!
بیرقوناغام بو دونیادا،
بیرگون عؤمروم گئدر بادا؛
وورغونو دا سالار یادا
دوز ایلقارلی بیزیم داغلار.
( صمد وورغون )
https://telegram.me/sazbaglama
اوستاد موکائیل آزافلیدان بیر شعر
بیر گون اوستاد موکائیل آزافلی یایلاقلارین بیرینده تویا چاغریلمیشدی.
اوردا بئله صؤحبت ائدیر دی کی:آلاچیق (یئکه چادر)قورولموشدو و اونون بیر یانیندا کیشیلر بیر یانیندادا قادینلار اوز اوزه اوتورموشدولار.منده سازی چالیب اوخویوردوم . بیر آندا قولاقیما قادینلارین سیراسیندان حزین و کؤورک آغلاماق سسی گلدی .اوخویا اوخویا دؤنوب اونلارا ساری باخاندا گؤردوم کی؛ بیر گنج یاشیندا گلین قیزین، قوجاقیندا اوشاق؛گؤزلریندن پیرپیر یاش توکولور .بونا گؤره کی اونون آغلاماقین ائل بیلمه سین؛قوجاقینداکی اوشاقی آغلادیردی.
آزافلی دئییر ایسته دیم بو آغلاماقین ندن اولدوغونو سوروشوم ،آنجاق اوتاندیم.دئدیم یاخشی دوشمز.اوزومو توتوب کیشیلره ساری اوخودوم.بیردن گؤردوم کی کیشیلرین ایچینده ده بیر گنج یاشیندا اوغلان، قوجاقیندا اوشاق اودا آغلاییر.دئییر من داها تیتره دیم، چالخالاندیم.
بارماقلاریم یاواش یاواش سازین تئللرینه دولاشدی. آلاچیقدا سازی سؤزو باشا دوشن،باشی پاپاقلی آغ ساققال کیشی چوخودور؛دایانا بیلمه ییب مندن سوروشدولار؛موکائییل آزافلی سنه نه اولدوکی بئله دییشیلدین.داها یاخشی ساز چالابیلمیرسن.دئدیم:سؤزون دوزو بوردا بیر اوه رک یاندیران ایشه توش اولدوم. من بونون نه دن اودوغونو بیلمه یینجه ساز چالا بیلمه رم.
آغ ساققاللارین بیری منه آچیخلاییب دئدی:موکائییل آزافلی بوایکی گنج(قیز و اوغلان) بیر بیریله ائولنمیشدیلر.بونلارین اوشاقلاری اولمادیقینا گؤره بیر بیریندن آیریلدیلار.اوغلان آیری قیز آلدی.قیزدا آیری اره گئتدی.ایندی هر بیرینین بو یئنی ائولنمکدن بیر اوشاقی اولوب.و بو ییغینجاقدا اونلارین او ایلک سئوگی،محبت لری یادلارینا دوشوب اونا گؤره آغلاییرلار.
موکائییل آزافلی ال گؤتوردو گؤیه دئدی:آی تانری نه اولاردی بو ایکی اوشاقی بیر ایله ییدین بو ایکی کؤنولو بیربیرینه حسرت قویمویایدین. واوردا اوزتوتدو داغلار زیروه سینده گزن قوجا قارتال او بو شعری ائله سینه دن قوشوب اوخودو.
قوجا قارتال نه گزیرسن * داغلار قوینوندا قوینوندا
بالا گؤردوم آناسینین * آغلار قوینوندا قوینوندا
بیر حکیم یارا باغلاییر*سینمی چارپاز داغلاییر
باغبان گؤردوم قان آغلاییر*باغلار قوینوندا قوینوندا
اوغلان اوز توتوب موکائییل آزافلی یا دئدی: اوستاد بیر بند ده اوخوکی بو ایشلر داها ایلکین چاغینا قاییتمایا جاق.
اوستاد دئدی:
آزافلی یاز دیله گلمز * اوچدو بولوبول گوله گلمز
کئچن کئچدی اله گلمز * چاغلار قوینوندا قوینوندا.
قارتال:داغلار زیروه سینده اولان آلیجی بیر قوشدورکی تورکلرین اینامینا گؤره داردا قالان انسانلارا یاردیم ائدر.[Forwarded from کانال آشیقلار و صنعتکارلار]
قوجا قارتال نه گزیرسن
اوستاد موکائیل آزافلیدان بیر شعر
بیر گون اوستاد موکائیل آزافلی یایلاقلارین بیرینده تویا چاغریلمیشدی.
اوردا بئله صؤحبت ائدیر دی کی:آلاچیق (یئکه چادر)قورولموشدو و اونون بیر یانیندا کیشیلر بیر یانیندادا قادینلار اوز اوزه اوتورموشدولار.منده سازی چالیب اوخویوردوم . بیر آندا قولاقیما قادینلارین سیراسیندان حزین و کؤورک آغلاماق سسی گلدی .اوخویا اوخویا دؤنوب اونلارا ساری باخاندا گؤردوم کی؛ بیر گنج یاشیندا گلین قیزین، قوجاقیندا اوشاق؛گؤزلریندن پیرپیر یاش توکولور .بونا گؤره کی اونون آغلاماقین ائل بیلمه سین؛قوجاقینداکی اوشاقی آغلادیردی.
آزافلی دئییر ایسته دیم بو آغلاماقین ندن اولدوغونو سوروشوم ،آنجاق اوتاندیم.دئدیم یاخشی دوشمز.اوزومو توتوب کیشیلره ساری اوخودوم.بیردن گؤردوم کی کیشیلرین ایچینده ده بیر گنج یاشیندا اوغلان، قوجاقیندا اوشاق اودا آغلاییر.دئییر من داها تیتره دیم، چالخالاندیم.
بارماقلاریم یاواش یاواش سازین تئللرینه دولاشدی. آلاچیقدا سازی سؤزو باشا دوشن،باشی پاپاقلی آغ ساققال کیشی چوخودور؛دایانا بیلمه ییب مندن سوروشدولار؛موکائییل آزافلی سنه نه اولدوکی بئله دییشیلدین.داها یاخشی ساز چالابیلمیرسن.دئدیم:سؤزون دوزو بوردا بیر اوه رک یاندیران ایشه توش اولدوم. من بونون نه دن اودوغونو بیلمه یینجه ساز چالا بیلمه رم.
آغ ساققاللارین بیری منه آچیخلاییب دئدی:موکائییل آزافلی بوایکی گنج(قیز و اوغلان) بیر بیریله ائولنمیشدیلر.بونلارین اوشاقلاری اولمادیقینا گؤره بیر بیریندن آیریلدیلار.اوغلان آیری قیز آلدی.قیزدا آیری اره گئتدی.ایندی هر بیرینین بو یئنی ائولنمکدن بیر اوشاقی اولوب.و بو ییغینجاقدا اونلارین او ایلک سئوگی،محبت لری یادلارینا دوشوب اونا گؤره آغلاییرلار.
موکائییل آزافلی ال گؤتوردو گؤیه دئدی:آی تانری نه اولاردی بو ایکی اوشاقی بیر ایله ییدین بو ایکی کؤنولو بیربیرینه حسرت قویمویایدین. واوردا اوزتوتدو داغلار زیروه سینده گزن قوجا قارتال او بو شعری ائله سینه دن قوشوب اوخودو.
🌸🌸دانیشاق🌸
عاشق باغرینا باس صدفلی سازی
مین جوابلی بیر سئوالدان دانیشاق
میدان قوراق، صحبت آچاق، ساز توتاق،
گل یاناقلی، قوشاخالدان دانیشاق
قوی سوز آلیم بیر گناهسیز دوداقدان
دشمن باخیب حسد چکسین اوزاقدان
یار بزه نیب چخان زمان اوطاقدان
یاشینداکی گللی شالدان دانیشاق
وورغون دئیه ر، بیر دردبیلن یار اولسون
زلفی بولوت، آغ سینه سی قار اولسون
یاخشی گونده، یامان گونده وار اولسون
قدر بیلن احل حالدان دانیشاق
"صمد وورغون 1937"
https://telegram.me/sazbaglama
گؤزللر سیرانگاهیسان
سنی گؤروم وار اول یایلاق
آچیلسین گولون نرگیزین
تئزه مورغوزار اول ییلاق
گؤزوم قالدی سیاه تئلده
بولبول اؤلدو مئیلی گولده
بیرکیمسم یوخ قوربت ائلده
سن منه غم خوار اول ییلاق
من سنی گؤرندن بری
سینم اولدو غم دفتری
اؤلدور آشیق علسگری
اؤزون گوناهکار اول ییلاق.
علسگر گؤیچه لی
https://telegram.me/sazbaglama
آی آقالار،گلین سیزه سؤیله ییم
ازل یاخشی اولار یار آشنالیغی
سن سئوه سن،یارین سنی سئومه یه
اولار بولبول ایله خار آشنالیغی.
باغبان اودور زحمت چکه اللشه
سالدیغی باغ چیچکلشه ، گوللشه
اگر گوجسوز گوجلوایله گوجلشه
اولار ترلان ایله سار آشنالیغی.
« خسته قاسیم » غم الیندن مست اولا
اهل درویش خیرقاسیندا پوست اولا
بیر آدام کی،لقمه ایلا دوست اولا
اولار یاغیش ایله قار آشنالیغی.
خسته قاسیم
https://telegram.me/sazbaglama
داد سنین الیندن آ قانلی فلک
کؤنول حسرت قالدی یارا دیمه میش
کؤهنه یارام قوور ائیله دی تزه دن
طبیب نئشتر ووردو یارا دیمه میش
گؤزوم قالدی"الیف"،"بئی"ده،"یاسین"ده
یارادانیم،کؤمک ائیله یا سینده
قالدیم سمندر تک غم دریاسیندا
یاندی بال و پریم نارا دیمه میش
علسگر،عصیانین چیخیبدی ساندان
اؤلدورسن زنبورو ال چکمز شاندان
هر جایی دان مخنثدن ناداندان
نه سؤز قالدی صنعتکارا دیمه میش.
علسگر گؤیچه لی
کانال تلی سازوباغلاما تلگرامداhttps://telegram.me/sazbaglama
azb_Arab kas_Arab pes_Arab azb_Arab azb_Arab azb_Arab urd_Arab kas_Arab pes_Arab azb_Arab azb_Arab azb_Arab pes_Arab kas_Arab pes_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab azb_Arab pes_Arab cat_Latn unk azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab srd_Latn pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab srd_Latn pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab ckb_Arab azb_Arab snd_Arab srd_Latn azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab srd_Latn azb_Arab azb_Arab azb_Arab snd_Arab azb_Arab azb_Arab azb_Arab pes_Arab pes_Arab prs_Arab azb_Arab pes_Arab azb_Arab srd_Latn azb_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab pes_Arab azb_Arab azb_Arab prs_Arab srd_Latn pes_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab prs_Arab azb_Arab azb_Arab srd_Latn